text: Kur mod hundes overspisning
  13 december 2011 kl. 16.40
  Misforstået godhed kan give hunde meget ondt i maven. De skal hverken have flæskesteg, gåsesteg, andeskrog eller sylte.
  Sådan lyder rådet fra dyrlæge Gunnar Gram, Rødding.
  Hvis hunden normalt lever af hundefoder, så skal den fortsætte med det.
  Såfremt hunden alligevel foræder sig på julemaden, skal den have en enkel kur.
  Mavepinen kan overvindes med et døgn uden mad med adgang til masser af vand. En efterfølgende diæt bestående af hytteost, torskerogn og kogt ris sætter gang i fordøjelsen.
  Hvis man har knyttet sig stærkt til sin hund, skal den også have en julegave. Her er det evige hit et pivdyr.
  